У албум (Војислав В. Рашић)
Дакле и ти, лепи брате,
Велиш да те музе прате?
Ако, ако!...

Држ’ се само чврсте воље
Па ћеш ићи све на боље, —
Ал’ не тако!

Немам ништа против тога
И пегава лица твога, —
Али пази:

Кад на Олимп хоћеш право
Згрешио си, вала, здраво,
Доле слази!

Јер је Олимп десно, ево!
А ти идеш сасвим лево,
Сасвим лево!

1892.

Извор 
1894. Босанска вила, лист за забаву, поуку и књижевност. Година девета, број 21, стр. 326.

Војислав В. Рашић